Keisuke Honda

Keisuke Honda (jaapani keeles 本田 圭佑 Honda Keisuke; sündinud 13. juunil 1986 Settsus) on Jaapani jalgpallur, poolkaitsja. Ta mängib Leedu kõrgliiga klubis Sūduva.

2010. aastal valiti ta Jaapani aasta jalgpalluriks.

 Koondisekarjäär 
Debüüdi Jaapani rahvuskoondises tegi Honda 22. juunil 2008 mängus Bahreini vastu. Esimese värava lõi ta rahvuskoondises 27. mail 2009 mängus Tšiili vastu.

2010. aasta jalgpalli maailmameistrivõistluste esimeses alagrupimängus 14. juunil lõi ta värava mängus Kameruniga ning viimases alagrupimängus 24. juunil värava mängus Taaniga.

2011. aasta Aasia meistrivõistluste teises alagrupimängus lõi ta penaltist värava mängus Süüriaga. Jaapan jõudis turniiril finaali, kus alistati Austraalia tulemusega 1:0 ning tuldi Aasia meistriks. Honda valiti lisaks turniiri parimaks mängijaks ja turniiri sümboolsesse koosseisu.

2013. aasta FIFA konföderatsioonide karikavõistluste teises alagrupimängus 19. juunil lõi ta värava mängus Itaaliaga.

2014. aasta jalgpalli maailmameistrivõistluste esimeses alagrupimängus 14. juunil lõi ta värava Elevandiluuranniku vastu mängides."Ivory Coast stage World Cup fight back to see off Japan". Guardian. 15.6.2014. Vaadatud 11.7.2017

2015. aasta Aasia meistrivõistluste esimeses alagrupimängus 12. jaanuaril lõi ta penaltist värava mängus Palestiinaga, teises alagrupimängus 16. jaanuaril penaltist värava Iraagi ja viimases alagrupimängus 20. jaanuaril värava Jordaania vastu.

2018. aasta jalgpalli maailmameistrivõistluste alagrupimängus 24. juunil lõi ta värava Senegali vastu. Honda sai sellega esimeseks jaapanlaseks, kes on löönud värava kolmedel maailmameistrivõistlustel."Jaapan tuli Senegali vastu kahel korral kaotusseisust välja". sport.err.ee. 24.6.2018. Vaadatud 24.6.2018 Pärast maailmameistrivõistlusi teatas ta koondisekarjääri lõpetamisest."Japan's Honda & Hasebe announce retirement". goal.com. 4.7.2018 Vaadatud 20.10.2018

2008. aasta suveolümpiamängude jalgpalliturniiril kuulus ta Jaapani olümpiakoondisse.

 Saavutused 
VVV-Venlo
Eerste Divisie: 2008–09
CSKA Moscow
Premjer Liga: 2012–13
Venemaa karikas: 2010–11, 2012–13
Venemaa superkarikas: 2013
Milan
Supercoppa Italiana: 2016

 Viited 

 Välislingid 

Kategooria:Jaapani jalgpallurid
Kategooria:Moskva CSKA mängijad
Kategooria:AC Milani mängijad
Kategooria:CF Pachuca mängijad
Kategooria:Melbourne Victory FC mängijad
Kategooria:SBV Vitesse jalgpallurid
Kategooria:Botafogo de Futebol e Regatase mängijad
Kategooria:Serie A mängijad
Kategooria:Sündinud 1986